ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei de îndată a Consiliului Local Sîntandrei

din data de 20.07.2018
 Şedinţa de îndată a Consiliului Local Sîntandrei a fost convocată de Primar în baza Dispoziţiei nr. 118 din 20 iulie 2018, la şedinţă sunt prezenţi 13 consilieri din totalul de 13 consilieri în funcţie. 

La şedinţă participă: primarul comunei domnul Ioan Mărcuș, doamna Mărioara Jurcuţ care a fost desemnată în vederea exercitării atribuţiilor legale ale secretarului comunei d-na. Dorina Ilea pe perioada 16.07.2018-23.07.2018 când aceasta lipseşte din instituţie și consilierul în cadrul aparatului de specialitate al consiliului local domnișoara Paula-Anca Torjoc. 

Preşedintele de ședință, domnul consilier Dănuţ Ioan Torjoc, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

Primarul comunei, domnul Ioan Mărcuș, prezintă proiectul ordinii de zi:

1. Proiect de hotărâre privind aprobarea valorii de investiţie a Proiectului privind “ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR”
Inițiator : Primar – Ioan Mărcuș
2. Proiect de hotărâre privind aprobarea solicitării unei Scrisori de Garantare de la FNGCIMM SA IFN în valoare de 680.850,00 lei, în vederea garantării obligaţiilor de plată a avansului în valoare de 680.850,00 lei din fondurile nerambursabile pentru implementarea proiectului intitulat “ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR”
Inițiator : Primar – Ioan Mărcuș

La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

  Proiectul ordinii de zi, este supus la vot, prin vot deschis prin ridicarea mâinii și cu 13 voturi “pentru”, fără voturi împotrivă, fără abțineri, este adoptată H.C.L. nr. 76 din 20.07.2018 privind aprobarea ordinii de zi propusă pentru şedinţa de îndată a Consiliului Local.

La pct. 1 de pe orinea de zi, dl. Primar prezintă proiectul de hotărâre privind aprobarea valorii de investiţie a Proiectului privind “ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR, precizând că prin HCL Sîntandrei nr. 50 / 23 mai 2016 a fost aprobată implementarea proiectului “Înființare Grădiniță cu program normal în localitatea Sîntandrei, str. Tineretului nr. 10, județul Bihor”, respectiv prin HCL Sîntandrei nr. 51 / 23 mai 2016 au fost aprobați indicatorii tehnico – economici rezultați din studiul de fezabilitate pentru obiectivul de investiții “Înființare Grădiniță cu program normal în localitatea Sîntandrei, str. Tineretului nr. 10, județul Bihor”.
Totodată, Contractul de Finanțare pentru acordarea ajutorului financiar nerambursabil nr. C 0720EN00011660500136 / 08.09.2017 a fost încheiat între Agenția pentru Finanțarea Investițiilor Rurale – România și Comuna Sîntandrei, pe baza Cererii de Finanțare nr. F 0720EN00011660500136. Astfel, este necesară aprobarea valorii de investiţie a Proiectului „ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR” cu o valoare totală de 3.524.578,83 lei din care: 2.268.192,76 lei valoare eligibilă şi 1.256.386,07 lei valoare neeligibilă, aşa cum rezultă din contractul de finanţare nerambursabilă încheiat cu Agenţia pentru Finanţarea Investiţiilor Rurale.
Secretarul Comisiei Buget – Finanțe, dna. Daniela Achim, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 77 / 20.07.2018 privind aprobarea valorii de investiţie a Proiectului privind “ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR”.
La pct. 2 de pe ordinea de zi, dl. Primar prezintă proiectul de hotărâre privind aprobarea solicitării unei Scrisori de Garantare de la FNGCIMM SA IFN în valoare de 680.850,00 lei, în vederea garantării obligaţiilor de plată a avansului în valoare de 680.850,00 lei din fondurile nerambursabile pentru implementarea proiectului intitulat “ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR”, precizând că potrivit prevederilor Programului Național de Dezvoltare Rurală 2007-2013 (PNDR), aprobat conform Deciziei CE nr. (C) 3.831 din 16 iulie 2008, și ale art. 56 din Regulamentul (CE) nr. 1.974/2006 al Comisiei, cu modificările și completările ulterioare, beneficiarii unui sprijin pentru investiții pot solicita agențiilor de plată competente plata unui avans, iar în ceea ce privește beneficiarii publici, un astfel de avans nu poate fi plătit decât localităților și asociațiilor acestora, precum și organismelor de drept public. Astfel în scopul facilitării accesului beneficiarilor publici ai sprijinului pentru investiții finanțat prin Programul Național de Dezvoltare Rurală  la sumele prevăzute în contractele de finanțare încheiate cu Agenția de Plăți pentru Dezvoltare Rurală și Pescuit, fondurile de garantare pot acorda acestora scrisori de garanție în favoarea Agenția de Plăți pentru Dezvoltare Rurală și Pescuit.
Beneficiarii scrisorilor de garanție pot fi comunele, asociațiile de dezvoltare intercomunitare ale acestora, precum și organismele de drept public, care prezintă fondurilor de garantare contracte de finanțare încheiate cu APDRP în calitate de beneficiari publici.

   Beneficiarul este obligat să depună o garanție financiară, care să acopere suma solicitată în avans în procent de 100%, eliberată de o instituție financiară bancară sau nebancară înscrisă în Registrul Special al Băncii Naționale a României sau poliță de asigurare eliberată de către o societate de asigurări, reglementată de legislația națională în domeniu, constituită la dispoziția AFIR pentru întreaga perioadă de execuție a contractului.

Secretarul Comisiei Buget – Finanțe, dna. Daniela Achim, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 78 / 20.07.2018 privind aprobarea solicitării unei Scrisori de Garantare de la FNGCIMM SA IFN în valoare de 680.850,00 lei, în vederea garantării obligaţiilor de plată a avansului în valoare de 680.850,00 lei din fondurile nerambursabile pentru implementarea proiectului intitulat “ÎNFIINŢARE GRĂDINIŢĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEŢUL BIHOR”.

Întrucât toate problemele de pe ordinea de zi au fost dezbătute și nu mai sunt alte întrebări sau interpelări, dl. Consilier Dănuţ Ioan Torjoc, președintele de ședință, declară ședința ca fiind închisă.

